রুহুল আমিন শুরু করে – ‘বকুল বাদিহাটি বাজারের জুতা ব্যবসায়ী নিজামউদ্দীনের কন্যা। স্থানীয় কলেজে মানবিক বিভাগে ইন্টার পরীক্ষার প্রস্ত্ততি নিতেছিল। সিদ্দিক সরকার এলাকার ধনী, কয়েক পুরুষের জোতদার। তিন বছর আগে তার ছেলে শিহাব সরকার পছন্দ করে বকুলকে। শিহাবের প্রথম স্ত্রী তার কিছুদিন আগে আত্মহত্যা করে। সেই ঘরে তার দুই ছেলেমেয়েও আছে। স্ত্রীর মৃত্যু নিয়া অনেক গুজব আছে।… শিহাবের বয়সও বকুলের প্রায় ডবল। তার চল্লিশ হয়া গেছে! বকুলরে পছন্দ করে। জোর করে একদিন তারে উঠায় নিয়া যায় দলবল নিয়া। তারপর তাদের বিয়ে হয়। এটা তিন বছর আগের কথা। এই তিন বছরে বকুল বাপের বাড়িতে দু-একবারের বেশি আসে নাই বা কলেজেও যাইতে পারে নাই। সবাই ভাবছে, ঠিক আছে – বিয়া হইছে। শিহাব যেমন চায়, তেমনই থাকুক তার বউ। বকুলের বাপও ভাবছে, বড়ঘরে মেয়ের বিবাহ হইছে… কিছুদিন পর সব ঠিক হবে। এর মধ্যে এক মাস আগে শিহাব নিহত হয় নিজ বাড়িতে। শ^শুরবাড়ির অভিযোগ – শিহাবের মাথায় বকুল ধান মাড়াইয়ের মুগুর দিয়া মারছে। তাতেই শিহাব মরছে। তারা মামলা করছে। বকুল এখন বিশেষ জামিনে আছে। সাধারণত এই কেসে জামিন হয় না। ম্যাডাম শিরীন মুস্তাফার নির্দেশে আমাদের সংস্থা থেকে ভালো আইনজীবী নিয়োগ দিয়া তার জামিনের ব্যবস্থা করি আমরা।’